Ditsem Nuus - Onduidelikheid oor wat in Sirië aangaan
Onduidelikheid oor wat in Sirië aangaan
Groot onduidelikheid en botsende berigte heers oor die beweerde chemiese aanvalle in Sirië en die daaropvolgende weerwraak bombarderings wat gesamentlike Amerikaanse, Britse en Franse lugmagte uitgevoer het. Aan die een kant word gesê dat pres. Assad en sy regeringsmagte chemiese aanvalle op teenstanders en burgerlikes uitgevoer het, maar aan die anderkant beweer die Siriërs en Rusland, wat Assad steun teen ISIS-terroriste, dat die chemiese aanvalle inderwaarheid bedekte aanvalle deur Westerse geheime dienste was. Dan is daar ook nog berigte van skeptisisme of die chemiese aanvalle werklik plaasgevind het.
Pres. Trump van die VSA, eerste minister May van Brittanje en pres. Macron van Frankryk hou egter vol dat daar ernstige chemiese aanvalle uitgevoer is deur die Siriese magte en dat hul lugaanvalle daarop gemik was om Assad ‘n les te leer en terselfdertyd chemiese arsenale in Sirië te vernietig. Inmiddelswoed ‘n diplomatieke oorlogin die VN Veiligheidsraad, waar die drie Westerse bondgenote geroskam word omdat hulle opgetree het sonder ‘n magtigingsresolusie van die Veiligheidsraad.
Die hele episode het die drie Westerse bondgenote ook in ‘n ernstige kop-aan-kop konfrontasie met pres.Putin van Rusland gebring en wel in die mate dat gepraat word van ‘n hernude Koue Oorlog. Wat egter seker is, is dat die hand van die Nuwe Wêreldorde (NWO) met hul strewe na wêreldoorheersing in die situasie gesoek moet word en dat dit kan help om eventueel die korrels van die kaf te skei.
Gelees 363 keer